Berlinga tashrif buyurgan O‘zbekiston tashqi ishlar vaziri Baxtiyor Saidov GFR TIV rahbari Annalena Berbok bilan muzokaralar o‘tkazdi. Foto: Dunyo «Germaniya tashqi ishlar vaziri Annalena Berbok Xonimi Oliyalari bilan uchrashishdan mamnunmiz», - deb yozdi Baxtiyor Saidov o‘zining Telegram-kanalida. Oliy darajadagi muzokaralar arafasida O‘zbekiston – Germaniya kun tartibidagi keng ko‘lamli masalalar muhokama qilindi. Oxirgi 6 yilda savdo aylanmasi hajmi hamda qo‘shma korxonalar soni 2 barobar, to‘g‘ridan to‘g‘ri xorijiy investitsiyalar esa 10 barobar oshdi. «Biz O‘zbekiston va Germaniya hukumatlari o‘rtasidagi ko‘p qirrali hamkorlikni chuqurlashtirish to‘g‘risidagi Deklaratsiyani ham imzoladik», dedi Baxtiyor Saidov.